
Roswell-obduktions- 
filmen er fup! 

Af Kim Møller Hansen 

Roswell-obduktionsfilmens bagmand er Ray Santilli, Han har været agent for 
kunstnere, haft pladeselskab og driver copyrighthandel. I begyndelsen af 1993 
ledte han efter Elvis-film i USA hos en kameramand. Denne kameramand 
fortalte, at han også havde film fra 1947 af „obduktionen afen fremmed". 

Det viste sig - ifølge Santilli - at være 22 filmruller med flere forskellige 
optagelser: En undersøgelse af et væsen i et telt, to forskellige obduktioner, 
optagelser af nedstyrtningsstedet, optagelser af „kontrolpaneler" og „I- 
bjælker" med symboler og optagelser af præsident Truman. 

Kameramanden havde arbejdet for militæret og var i juni 1947 blevet kaldt til 
obduktionen og nedstyrtningen. Han havde sendt filmene til militæret, men de 
22 ruller var der „problemer med", så han havde beholdt dem for at få dem 
efterbehandlet. På trods af flere henvendelser til militæret svarede de aldrig 
eller hentede de 22 ruller film. 


Santilli besøgte kameramanden og så filmen. Santilli siger, at han straks 
ringede til Kodak, hvor han fik at vide, at kodningen på kanten af filmen viste, 
at fimrullerne var fra 1927, 1947 eller 1967. 



Først havde Santilli en aftale med Polygram om, at de skulle købe 
obduktionsfilmen. Gary Shoefield fra Polygram tog til USA, men mødte ikke 
kameramanden. Kameramanden påstod, at han i mellemtiden var blevet syg 
og indlagt. 




Billedhuggeren John 
Humphreys har lavet 
dukker/figurer til 

spillefilm som 

»Alexander« og 

»Charlie and the 
Chocolate Factory« og 
til tv-serien »Doctor 
Who«. 


Imidlertid sprang Polygram fra, da 
man var bange for filmens 
retsforhold. Santilli ville selv købe 
filmen, men havde ikke pengene 
(US$ 100.000). Han solgte derfor 
på forhånd den ene af 
obduktionsvideoeme til samleren 
Volker Spielberg i Tyskland (senere 
Østrig) og fik dermed penge til at 
købe filmen. 

Filmen blev endelig købt i starten 
af 1995. I maj 1995 blev noget af 


Han har hjemmesiden: 
www.john- 
humphreys.com 

filmen vist i Museum of London for medierne, idet Santilli ønskede at sælge 
rettighederne for at tjene penge på filmen. 

Rettighederne blev efterfølgende forhandlet til en række selskaber, og den 28. 
august 1995 blev filmen officielt vist i en række tv-programmer over hele 
verden. Salget af en video med hele obduktionsfilmen startede også denne 
dato. 

I SUFOI's Per Andersen var til stede, da obduktionsfilmen 
5^, — under hysteriske sikkerhedsforanstaltninger havde 

verdenspremiere den 5. maj 1995 i Museum of London - 
og han var lige fra første færd særdeles skeptisk over 
for filmens indhold. Stort set alt på filmen virker forkert: 
Kameraføringen, rummets indretning, og måden 
obduktionen udføres på. 

Nu er endnu et søm til ligkisten slået i: Billedhuggeren 
John Humphreys har i et interview den 6. april 2006 i 
»Manchester Evening News« afsløret, at han i sin tid 
fremstillede dukken anvendt i Santillis obduktionsfilm. 

På videooptagelsen spiller han lægen, som skærer i den 
„døde ufonaut"! Med denne afsløring bryder han det 
tavshedsløfte, som han for mere end 10 år siden gav 

Santilli. 

John Humphreys' afsløring kommer samtidig med, at han har leveret en 
identisk dukke til anvendelse i science-fiction komedien »Alien Autopsy«. 



Stillbillede 
science-fiction 
komedien »Alien 
Autopsy« med de to 
engelske komikere 
Ant og Dec. 


Roswell-obduktionsvideoen m.m. er tidligere behandlet i: 

• UFO-Nyt nr. 3, 1995, »Splittelse over ufonaut-film« 

• UFO-Nyt nr. 1, 1996, »Obduktion af ufonaut er fup!« og »Den endelige 
rapport?« 

• UFO-Nyt nr. 2, 1996, »Begrav så det lig...!« 

• »Stammer ufonaut-obduktion fra spillefilm?« 

• »Der var en, der var to...« 

Send ufo-mail til familie, venner og bekendte! 

Synes du, at ufo-mail er spændende oplysninger og interessant læsning, så 
send denne ufo-mail videre til din familie, dine venner og bekendte. 

Så har de også muligheden for at modtage ufo-mail gratis og uforpligtende, 
når der sker noget nyt: Danske og udenlandske observationer eller fotografier, 
aktuelle himmelfænomener og spændende tilbud på ufo-materialer. 









